**Z Á P I S N I C A**

**zo zasadnutia výboru mestskej časti Mliečno pri MsZ**

**v Šamoríne dňa 06.12.2021**

**Prítomní členovia komisie:** Jozef Nagy, Angéla Jágerová, Peter Puss, Peter Andrássy, Norbert Ozogány Štefan Valocsay, Denisa Világi Glofáková

Predseda komisie po privítaní všetkých prítomných otvoril rokovanie s nasledovným **programom:**

1. **Prerokovanie programu zasadnutia mestského zastupiteľstva**
2. **Žiadosti**

**K bodu 1)**

Rokovanie zahájil a viedol predseda Výboru m.č. Mliečno p. Jozef Nagy. Privítal všetkých prítomných a oboznámil členov výboru s programom zasadnutia. Keďže k programu neboli žiadne pripomienky a návrhy, rokovalo sa podľa programu.

**Návrh na schválenie VZN mesta Šamovín č.13/2021 o miestnom poplatku za komunálne odpady a drobné stavebné odpady**

Mesto ustanovuje sadzbu poplatku za drobné stavebné odpady. Za tento odpad platia fyzické osoby poplatok na základe odovzdaného množstva na zbernom dvore. Návrh VZN obsahuje zvýšenie poplatku z dôvodu zvýšenia nákladov mesta za tieto služby.

Po prerokovaní predloženého návrhu Výbor m.č. Mliečno odporúča schváliť na MsZ.

**Návrh na schválenie zámeru na prenájom nehnuteľného majetku mesta – poľnohospodárskej pôdy Donau farm Šamorín s.r.o.**

Donau farm Šamorín, s.r.o., ako dlhodobý nájomca poľnohospodárskych pozemkov v k.ú. Bučuháza, Kraľovianky, Mliečno, Čilistov a Šamorín požiadal o opätovné uzatvorenie nájomnej zmluvy.

Po prerokovaní predloženého návrhu Výbor m.č. Mliečno odporúča schváliť prenájom poľnohospodárskych pozemkov vo výmere 803 780,23 m2 na dobu ??? rokov.

**Návrh na schválenie zámeru na prenájom nehnuteľného majetku mesta v k.ú. Bučuháza**

**MNM tech s.r.o**. so sídlom Nitra v súvislosti so zabezpečením realizácie stavby „IBV Bučuháza – Rodinné domy a infraštruktúra, stavebný projekt – prístupová komunikácia“ požiadal pre účely stavebného povolenia o možnosť uzatvorenia nájomnej zmluvy na stavbou dotknutý pozemok v súlade s platným ÚP. Na základe predloženého situačného plánu pre účely uzatvorenia nájomnej zmluvy a na základe odporučení príslušných odborných komisií pri MsZ v Šamoríne Výbor m.č. Mliečno nemá žiadne výhrady.

**Návrh na schválenie plánu kontrolnej činnosti hlavného kontrolóra mesta na I. polrok 2022**

Na základe ustanovenia §18f ods.1 o obecnom zriadení hlavný kontrolór predkladá raz za šesť mesiacov návrh plánu kontrolnej činnosti na schválenie mestskému zastupiteľstvu. Návrh plánu na I. polrok 2022 je vypracovaný v súlade s príslušnými právnymi predpismi.

Výbor m.č. Mliečno odporúča predložený návrh schváliť na MsZ Šamorín.

**K bodu 2)**

**Žiadosť o odkúpenie časti pozemku v k.ú. Kraľovianky**

**Advokátska kancelária Judr. Ručkayová** ako právny zástupca spoločnosti **EVA SAILS s.r.o.** sosídlom Bratislava,žiada o odkúpenie susediaceho pozemku vo vlastníctve Mesta Šamorín č.par. 46 v k.ú. Kraľovianky , zastavaná plocha a nádvorie o výmere 3843 m2. Žiadateľ má v úmysle v nehnuteľnosti zriadiť materskú škôlku, v prípade centrum pre deti.

Výbor m.č. Mliečno doporučuje prerokovať v Komisií výstavby.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

 Jozef Nagy

 predseda Výboru m.č. Mliečno

Zapísala:Mária Óvári